**PÁLYÁZATI FELHÍVÁS**

**Üzemcsarnok bérbeadására**

Mohács Város Önkormányzata bérbeadásra meghirdeti a tulajdonában lévő, az Inkubátorház mellett elhelyezkedő, Középmező u. 20., 0139/28 hrsz. alatti TOP-1.1.1-16-BA1-2019-00008 azonosítószámú, „Üzemcsarnok építése a mohácsi ipari parkban” című projekt keretében elnyert támogatásból létesített üzem csarnok épületet az alábbi bérleti feltételekkel:

1. **Általános információk:**
2. A pályázatot kiíró megnevezése, székhelye: Mohács Város Önkormányzata, 7700 Mohács, Széchenyi tér 1.
3. A pályázat célja, jellege: piaci alapon, bérbeadással történő hasznosítás nyílt pályáztatással.
4. A pályázat tárgyának megnevezése: A mohácsi, 0139/28 helyrajzi számú, természetben Mohács, Középmező u. 20 sz. alatt található, 2.605 m2
alapterületű, kéthajós (a két hajó egymástól fizikailag nincs lehatárolva) üzemcsarnok épület **egészben** történő bérbeadása. Az ingatlan újonnan létesített, az alábbi funkciókra berendezett:

Keleti szárny – 1.302,5 m2

* beépítetlen, szabad üzemcsarnok terület

Nyugati szárny – 1.302,5 m2

- beépítetlen. szabad üzemcsarnok terület

- 5 tonna teherbírású híddaru

- szociális blokk (iroda helyiség, teakonyha, kétnemű öltöző kapcsolódó zuhanyzóval és mosdóval, különálló zuhanyzó)

A csarnok épület rendelkezik a szükséges alap infrastruktúrával, azaz a vízellátás, szennyvízelvezetés, villamosenergia ellátás (3x100 A max. teljesítmény), gázellátás, illetve kommunikációs hálózat elérhetősége biztosított, továbbá a tűz és vagyonvédelmi rendszer is kiépítésre került. A hajók és a szociális blokk külön – külön bejárattal rendelkeznek, a hajók gépjárművel történő megközelítését 1-1 ipari kapu is biztosítja. A csarnok épületnek helyet adó telek kerítéssel körbevett. Az telken 8 db személygépjármű és 3 db kamion egyidejű tartózkodását lehetővé tevő parkoló került kialakításra. A csarnok létesítmény villamos energiaigényét az épület tetőszerkezetén elhelyezett napelemek biztosítják.

1. A létesítmény kérésre személyesen megtekinthető. Érdeklődni az alábbi elérhetőségeken lehet: Illés Richárd, fejlesztési ügyintéző, Tel.: 69/505-568.

Kiegészítő tájékoztatás kérésére kizárólag az illesrichard@mohacs.hu e-mail címen van lehetőség.

1. A helyiség minimálisan megajánlható bérleti díja: nettó 1.500 Ft/hó + ÁFA, mely nem tartalmazza a létesítmény közüzemi díjait (áram, gáz, víz, egyéb felmerülő költségek). Bérlő a bérleti szerződés megkötésekor 2 havi bérleti díjnak megfelelő kaució megfizetésére kötelezett.
2. Tulajdonos jogosult a bérleti díj összegét minden év január 1-től a Központi Statisztikai Hivatal által közzétett éves fogyasztói árindex mértékével megemelni, mely emelés nem minősül szerződésmódosításnak.
3. A megkötésre kerülő bérleti szerződés legalább 3 évre szól, azonban pályázó dönthet ennél hosszabb idejű, legfeljebb 10 évre történő bérbe vételről is. A bérleti szerződés a lejártát követően meghosszabbítható.
4. A szerződési időszak teljes időtartama alatt bérlő köteles viselni az felmerülő közterheket, közüzemi díjakat és a Tulajdonos által előírt egyéb, a fenntartással járó költségeket. Bérlő köteles szolgáltatási felelősségbiztosítást kötni.
5. A bérlő feladata és kötelessége az bérbe adott létesítmény tisztántartása, állagának megóvása, illetve őrzése.
6. A bérleti szerződés megkötésének lehetséges legkorábbi időpontja a használatbavételi engedély jogerőre emelkedésének dátuma.
7. **A pályázat tartalma:**

A pályázatnak tartalmaznia kell:

1. A pályázó nevét, vagy megnevezését, lakhelyét/székhelyét, elérhetőségét.
2. A létesítmény bérbevételéért megajánlott havi bérleti díjat, illetve az bérbe vételre kerülő hajó(k) megnevezését (nyugati hajó és vagy keleti hajó).
3. A bérleti szerződés időtartamát
4. A pályázó nyilatkozatát a pályázati felhívásban meghatározott bérleti feltételek elfogadásáról.

**A pályázathoz csatolandó mellékletek:**

1. Jogi személy pályázó esetén 30 napnál nem régebbi cégkivonat, aláírási címpéldány.
2. A pályázó 30 napnál nem régebbi NAV-igazolása, hogy az adóigazolás kiállításának napján az adóhatóságnál nyilvántartott adó- és vámtartozása nincs vagy köztartozásmentes adózói adatbázisban történő szereplésről szóló igazolása.
3. A pályázó 30 napnál nem régebbi igazolása, hogy Mohács Város Önkormányzata felé fennálló lejárt esedékességű tartozása nincs.
4. **Az ajánlatok benyújtásának helye, ideje és módja:**
5. Az ajánlat benyújtásának helye: Mohács Város Önkormányzata, Iktató, 7700 Mohács, Széchenyi tér 1. szám alatti címre személyesen vagy postai úton.
6. Az ajánlatot 1 eredeti nyomtatott példányban, zárt borítékban, magyar nyelven kell benyújtani. A pályázati dokumentumok minden oldalát szignóval szükséges ellátni.
7. A borítékon az alábbi szöveg szerepeljen: „Bérleti ajánlat - Üzemcsarnok”
8. **Benyújtás határideje: 2024.06.20.**
9. A beadási határidőn túl érkezett ajánlatokat a kiíró érdemi vizsgálat nélkül érvénytelennek nyilvánítja!
10. **Az ajánlatok értékelése:**

Az ajánlatokat Mohács Város Önkormányzata fejlesztési csoportja értékeli.

1. **Hiánypótlás, felvilágosítás kérés:**

A pályázó az ajánlattételi határidő lejártát követő 8 napon belül egy alkalommal csak a nyilatkozatokra és igazolásokra vonatkozóan élhet a hiánypótlás lehetőségével. Az ajánlatát érdemben nem módosíthatja!

Az ajánlatok elbírálása során, a kiíró az ajánlattevőktől felvilágosítást kérhet. A benyújtott ajánlatok azonban ekkor sem módosíthatók.

1. **A pályázatok elbírálása, annak szempontjai:**

A bírálat során meg kell állapítani az ajánlatok érvényességét vagy érvénytelenségét. Az érvénytelenség okát pontosan meg kell jelölni.

Érvényes a pályázat, ha mind tartalmi, mind formai követelményeit tekintve megfelel a pályázati kiírásban foglaltaknak.

Az elbírálás szempontjából előnyt jelent:

1. Az bérlő szerepel a NAV – KOMA rendszerben (átvilágíthatóság)
2. Megajánlott bérleti díj
3. Bérbe vétel időtartamának hossza

Érvénytelen a pályázat, ha

a.) olyan ajánlattevő nyújtotta be, aki nem jogosult a pályázaton részt venni;

b.) az ajánlatot a kiírásban meghatározott határidő eltelte után nyújtották be;

c.) az ajánlat nem felel meg a pályázati kiírásban foglaltaknak;

d.) az ajánlati árat a pályázó nem egyértelműen határozta meg.

A pályázati eljárásban az az ajánlattevő minősül nyertes ajánlattevőnek, aki a minimális bérleti díjat elérő, vagy azt meghaladó ajánlatot tesz. Az ajánlatok bírálatánál az ajánlati áron felül az bérbevétel időtartama szintén bírálati szempont. A pályázat nyertese az összességében legelőnyösebb ajánlatot tevő pályázó.

1. **A pályázók értesítésének módja, szerződéskötés:**
2. A Kiíró a pályázókat írásban értesíti a döntésről.
3. A nyertes pályázóval az erről szóló döntés közlését követő 15 napon belül a bérleti szerződést a tulajdonos köti meg. Indokolt esetben a szerződéskötésre megadott határidő írásban meghosszabbítható.
4. Ha a pályázat nyertesével a szerződés megkötése – a szerződéskötésre rendelkezésre álló határidőben – meghiúsul, vagy a szerződés aláírása után a nyertes pályázó a szerződést nem, vagy nem szerződésszerűen teljesíti és ezért a kiíró a szerződéstől eláll, vagy felmondja azt, úgy a kiíró jogosult a második legkedvezőbb ajánlatot tevő pályázóval szerződést kötni, vagy új pályázatot kiírni.
5. **A pályázatra vonatkozó további információ**

További információ kérhető az illesrichard@mohacs.hu elektronikus levélcímen.

1. **Egyéb információk**

A pályázat kiírója a pályázati kiírásban szereplő pályázati feltételek megváltoztatásának jogát fenntartja.